text: Vagtchef: Folk har haft en god fest
  21 juli 2016 kl. 20.21
  Grøn Koncert sluttede i god ro og orden – og heller ikke Vorbasse Marked har voldt Sydøstjyllands Politi de store problemer.
  - Jeg tror, at de har haft en god fest, siger vagtchef Lars Grønlund til TV SYD. Måske ikke helt så god, som den vi havde i Horsens i går.
  Politiet har været tilstede, men der er ikke noget at berette om.
  - Vi har haft travlt, men det er småting.
  Heller ikke Vorbasse Marked gav anledning til panderynker.
  - De er jo først ved at komme i gang – og det er et mere voksent publikum. Vi har vist haft et par paragraf 53 (spritkørsel), men ellers ikke noget., siger vagtchefen kl. 22.
  